Արտաշատ համայնքի ղեկավար Կառլեն Մկրտչյանը շնորհավորել է Ընտանիքի միջազգային օրվա առթիվ

Սիրելի՛ հայրենակիցներ, Արտաշատ միավորված համայնքի սիրելի՛ բնակիչներ,

ջերմորեն շնորհավորում եմ բոլորիս՝ այսօր նշվող Ընտանիքի միջազգային օրվա առթիվ:

1993թ. ՄԱԿ-ի Գլխավոր ասամբլեան մայիսի 15-ը հռչակել է որպես Ընտանիքի միջազգային օր՝ նպատակ ունենալով ընդգծել ընտանիքի կարևոր դերը հասարակությունում։

Հայաստանում Ընտանիքի օրը նշվում է 2011 թվականից:

Մեզ՝ հայերիս համար ընտանիքի դերն ու նշանակությունը մշտապես առաջնային է․ ամուր ու կայացած ընտանիքները, որտեղ մարդկանց միավորում է ընտանեկան ջերմությունը, սերն ու երջանկությունը, մշտապես օրինակելի են եղել մեզ համար, քանի որ յուրաքանչյուր կայացած հասարակության ու պետության կարևոր օղակներից մեկը կայացած ընտանիքն է։

Որպես համայնքի ղեկավար, իմ գործունեության առանցքում մշտապես առաջնային է նպաստել ընտանիքի սոցիալական պաշտպանվածության խնդիրների լուծմանը, սրտացավ վերաբերմունքով աջակցել հատկապես բազմազավակ ու սոցիալապես անապահով ընտանիքիներին։

Մեկ անգամ ևս շնորհավորում եմ բոլորիս այս կարևոր տոնի առթիվ, թող բոլորիս ընտանիքներոմ միշտ տիրի խաղաղություն, համերաշխություն և անսպառ ջերմություն։